Foto Belakang Tabir “Echo” Menampilkan Kepulangan Vincent D’Onofrio Sebagai Kingpin
Foto belakang tabir dari set penggambaran siri MCU/Disney+ yang akan datang, Echo, telah muncul di atas talian, menampilkan kepulangan Vincent D’Onofrio. Siri ini dijangka membuat debut pada 2023 sebagai sebahagian daripada Fasa 5 Marvel Cinematic Universe. Gambar set penggambaran Echo menggoda penampilan Kingpin dengan memakai sut putih, yang menjadi tanda pengenalannya. Watak itu kali terakhir dlihat oleh peminat semasa episod akhir Hawkeye.  Echo akan menampilkan kepulangan Alaqua Cox yang akan memainkan semula wataknya sebagai Maya Lopez, selepas membuat penampilan sulung dalam siri Hawkeye tahun lalu. Dalam siri itu, ia mendedahkan bahawa Maya mempunyai sejarah panjang dengan Kingpin lakonan Vincent D’Onofrio. Menyertai D’Onofrio ialah Charlie Cox sebagai Matt Murdock/Daredevil, Zahn McClarnon (Fargo), Devery Jacobs (Reservation Dogs), Cody Lightning, Chaske Spencer, Tantoo Cardinal dan Graham Greene. Dalam Marvel Comics, Echo — anak angkat Kingpin — ialah seorang wanita asli Amerika yang pekak tetapi mempunyai kebolehan untuk meniru pergerakan orang lain dengan sempurna sambil juga menjadi artis bela diri dan akrobat yang berkebolehan tinggi. Marion Dayre ialah penulis utama untuk spin-off Hawkeye ini.